2018. gada 28. martā Rīkojums Nr. 123

Rīgā (prot. Nr. 17 7. §)

**Par valsts nekustamā īpašuma Tilta ielā 9, Rīgā, nodošanu**

**Labklājības ministrijas valdījumā**

1. Finanšu ministrijai nodot Labklājības ministrijas valdījumā valsts nekustamo īpašumu (nekustamā īpašuma kadastra Nr. 0100 016 0071) – zemes vienību 2711 m2 platībā (zemes vienības kadastra apzīmējums 0100 016 0071) – Tilta ielā 9, Rīgā, kas ierakstīts zemesgrāmatā uz valsts vārda Finanšu ministrijas personā.

2. Finanšu ministrijai, iesniedzot zemesgrāmatā nostiprinājuma lūgumu par šā rīkojuma 1. punktā minētā valsts nekustamā īpašuma tiesību nostiprināšanu uz nekustamā īpašuma ieguvēja vārda, vienlaikus nodrošināt Rīgas pilsētas zemesgrāmatas nodalījuma Nr. 5386 III daļas 1. iedaļas 2.1. punkta ieraksta un III daļas 2. iedaļas 1.1. punkta ieraksta precizēšanu.

3. Labklājības ministrijai pārņemt valdījumā no Finanšu ministrijas šā rīkojuma 1. punktā minēto valsts nekustamo īpašumu un normatīvajos aktos noteiktajā kārtībā ierakstīt zemesgrāmatā uz valsts vārda Labklājības ministrijas personā.

Ministru prezidents,

veselības ministra

pienākumu izpildītājs Māris Kučinskis

Finanšu ministra vietā –

satiksmes ministrs Uldis Augulis